Dán word dit behoorlik verplebber
Vrydag 01 Maart 2019	Geplaas deur Gerhard van Huyssteen
Lees 938 tye
Die befaamde a cappella-vyftal Pentatonix het 'n week of wat gelede hulle nuutste oormaaksel op YouTube bekend gestel: The sound of silence van Paul Simon en Art Garfunkel. Die video is in minder as tien dae reeds meer as sewe miljoen keer bekyk.
Merk 'n vriendin van my op: "Hulle verkerk ook al wat 'n popliedjie is!"
"Verkerk" kry jy nie in 'n woordeboek nie, maar as jy Pentatonix se musiek ken, dan weet jy dadelik wat sy bedoel. Al hulle musiek klink mos maar dieselfde, soos hallelujaliedjies. Pragtig, maar almal met dieselfde gewydheid wat eerder op 'n harde kerkbank as 'n dansvloer hoort.
Dinsdag 26 Februarie 2019	Geplaas deur Sophia Kapp
Lees 2780 tye
"Ken jy die see, Meneer?"
Vrydag 22 Februarie 2019	Geplaas deur Jana Luther
Lees 1498 tye
"Ken jy die see, Meneer, ken jy die see?" Van die vervlietende wêreld van Uys Krige se vissers en Afrikaans as visserstaal bied die WAT kosbare glimpe:
Van skuite en bakkies – klein visserskuitjies wat onder meer gebruik word om van groot visskuite na die land te roei – word die afskortings binne-in die skuit "laaitjies" genoem. Elke laaitjie het sy eie naam. Die laaitjie se naam is ook die naam van die bemanningslid wat daar op die "dof" (die dwarsbank, roeibank) sit, sy vangs in sy laaitjie hou en die "rieme" (die skuit se roeispane) help werk.
Was Toto se skrywer ooit in Afrika?
Donderdag 14 Februarie 2019	Geplaas deur Gerhard van Huyssteen
Lees 1165 tye
My derde mees gehate liedjie óóit is Toto se 1982-treffer "Africa". Kyk, jy kan mos nie 'n Suid-Afrikaanse draadloos aanskakel nie, of dié Eurosentriese popnommertjie blêr binne die eerste uur of vier gewaarborgd deur jou huis. En Eurosentries begin nie eers om dit te beskryf nie! Die arme liedjieskryfkindertjie was sekerlik nog nooit eers in Afrika nie:
Selwers was ek ook nog nie in die Serengeti nie, maar standerd 7-Aardrykskunde het my tog bemagtig om sterk te vermoed dat dit onsin is.